ai4bharat/Pralekha huggingface dataset:
హోం మంత్రిత్వ శాఖ
జమ్ము కశ్మీర్ లో నిరుద్యోగిత
జమ్ము, కశ్మీర్ ప్రభుత్వం నియామకాలు సహా ఎన్నో విభాగాల్లో పలు పాలనాపరమైన సంస్కరణలు చేసింది. రాజ్యాంగంలోని 370వ అధికరణం రద్దు చేసిన తర్వాత భారీ ఎత్తున రిక్రూట్ మెంట్ కార్యక్రమం చేపట్టిన రిక్రూట్ మెంట్ ఏజెన్సీలు 7924 ఖాళీలకు ప్రకటనలు జారీ చేయడంతో పాటు 2504 ఖాళీలకు పరీక్షలు నిర్వహించాయి.
ప్రభుత్వ శాఖల్లో ఖాళీలను గుర్తించి నియామకాలు నిర్వహించడం ఒక నిరంతర ప్రక్రియ. వేగవంతమైన నియామక ద్వారా ఈ నియామకాలు చేపడుతున్నారు.
అలాగే వివిధ మంత్రిత్వ శాఖలతో విభిన్న స్వయం ఉపాధి పథకాలు నిర్వహించడం ద్వారా జమ్ము, కశ్మీర్ ప్రభుత్వం నిరుద్యోగితను తగ్గించేందుకు ప్రయత్నం చేస్తోంది. స్వయంగా ఉపాధి పొందడం ద్వారా స్థిరమైన ఆదాయం పొందాలని ఆవించే వారికి స్వయం ఉపాధి కింద సొంత వ్యాపారాలు ఏర్పాటు చేసుకునేందుకు సబ్సీడీపై రుణాలు అందిస్తోంది.
ఉపాధి అవకాశాల కల్పన కోసం మిషన్ యూత్, గ్రామీణ జీవనోపాధి పథకం, హిమాయత్, పిఎంఇజిపి, అవసర్, తేజస్విని వంటి వివిధ స్వయం ఉపాధి పథకాలు నిర్వహిస్తోంది.
నేషనల్ శాంపిల్ సర్వే కార్యాలయం  నిర్వహించిన పీరియాడిక్ లేబర్ ఫోర్స్ సర్వే  కింద 2021 ఏప్రిల్ – జూన్ కాలానికి జమ్ము, కశ్మీర్ లో విద్యావంతులైన యువతలో నిరుద్యోగిత రేటు ఎంత ఉంది అనే విషయంలో ఎలాంటి గణాంకాలు అందుబాటులో లేవు.
కాని నేషనల్ శాంపిల్ సర్వే కార్యాలయం  2020 జూలై నుంచి 2021 జూన్ నెలల కాలానికి నిర్వహించిన పిఎఫ్ఎల్ఎస్ ప్రకారం జమ్ము, కశ్మీర్ లో 15 - 29 సంవత్సరాల మధ్య వయస్కుల్లో నిరుద్యోగిత రేటు 18.3 శాతం ఉంది.
కేంద్ర హోం శాఖ సహాయమంత్రి శ్రీ నిత్యానంద రాయ్ రాజ్యసభకు సమర్పించిన లిఖితపూర్వక సమాధానంలో ఈ వివరాలు అందచేశారు.
నూతన మరియు పునరుత్పాదక శక్తి మంత్రిత్వ శాఖ
భారతదేశంలో పున: వినియోగ పరికరాల తయారీ పార్కుల ఏర్పాటుకోసం ఎంఎన్ ఆర్ ఇ భారీ ప్రణాళికలు
ఆసక్తిని కనబరుస్తూ స్పందించిన ట్యుటికోరిన్ పోర్ట్ ట్రస్ట్, మధ్యప్రదేశ్, ఒడిషా ప్రభుత్వాలు
చైనానుంచి వైదొలుగుతున్న కంపెనీలను ఆకర్షించడానికి మంత్రిత్వ శాఖ ప్రయత్నాలు
దేశంలో వినియోగం కోసం, ఎగుమతి చేయడానికి ఆర్ ఇ పరికరాల తయారీకోసం విధానపరంగా ప్రధానమైన మార్పులద్వారా ప్రోత్సాహకాలు.
పున: వినియోగ శక్తిని ఉత్పత్తి చేయడానికి పనికొచ్చే పరికరాల తయారీ పరిశ్రమల స్థాపన కోసం కేంద్ర నూతన మరియు పున: వినియోగ శక్తి వనరుల శాఖ సరికొత్త కార్యాచరణకు శ్రీకారం చుట్టింది. ఈ రంగంలో పరికరాల తయారీ ద్వారా దేశంలో పున : వినియోగ శక్తి వనరులు పెరిగి తద్వారా దేశంలోను, అంతర్జాతీయంగాను లబ్ధి పొందవచ్చని భావిస్తున్నారు. ఈ లక్ష్యాన్ని దృష్టిలో పెట్టుకొని ఆయా రాష్ట్ర ప్రభుత్వాలకు, పలు నౌకాశ్రయాలకు కేంద్ర ప్రభుత్వం ఉత్తరాలు రాసింది. ఈ పార్కులను నెలకొల్పడానికి 50-500 ఎకరాల స్థలాన్ని చూడాలని కోరింది. కేంద్ర మంత్రిత్వశాఖ చేసిన అభ్యర్థనకు ట్యుటికోరన్ నౌకాశ్రయ ట్రస్ట్, మధ్యప్రదేశ్, ఒడిషా రాష్ట్రాలు ఇప్పటికే స్పందించాయి.
(ఈ అంశంపై కేంద్ర మంత్రిత్వ శాఖకు చెందిన కార్యదర్శి శ్రీ ఆనంద్ కుమార్ ఆయా పున: వినియోగ శక్తి తయారీ కంపెనీలతో సమావేశమయ్యారు. అంతే కాదు దీనికి సంబంధించి పలు దేశాల వాణిజ్య కమిషనర్లతోను, ప్రతినిధులతో మాట్లాడి భారతదేశంలో పెట్టుబడులు పెట్టాలని ఆహ్వానించడం జరిగింది. అలాగే ఈ మధ్యనే దీనికి సంబంధించి అమెరికాలో జరిగిన అమెరికా భారతదేశ్ వ్యూహాత్మక భాగస్వామ్య సమావేశంలో కేంద్ర మంత్రిత్వశాఖ కార్యదర్శి వెబినార్ ద్వారా పాల్గొని ఇండియాలో పెట్టుబడులు పెట్టాలని అమెరికా కంపెనీలను ఆహ్వానించారు.
ఈ పార్కులద్వారా సిలికాన్ ఇన్గాట్స్ అండ్ వేఫర్స్, సౌర బ్యాటరీలు మరియు మాడ్యూల్స్, పవన విద్యుత్ పరికరాలు, ఇంకా ఇతర అనేక విడిభాగాలను తయారు చేస్తారు. అలాగే ఈ కంపెనీలు తమ సేవలను, తయారు చేసే పరికరాలను అంతర్జాతీయంగా ఎగుమతి చేసుకొని లబ్ధి పొందవచ్చు.
చాలా కంపెనీలు తమ తయారీ పరిశ్రమలను చైనానుంచి ఇతర దేశాలక తరలిస్తున్న తరుణంలో వాటిని దేశంలోకి ఆహ్వానించడానికి భారతదేశంలో పలు విధాన పరమైన మార్పులు చేస్తున్నారు. దీనిలో భాగంగా కేంద్ర పున : వినియోగ శక్తి వనరుల శాఖ పలు నిర్ణయాలు తీసుకుంటున్నది.ఈ రంగంలో పెట్టుబడులకోసం కృషి చేయడానికిగాను ఒక బోర్డును ప్రారంభించింది. పెట్టుబడిదారుల్లో ఉత్సాహం నింపడానికిగాను విద్యుత్ కొనుగోలు ఒప్పందాల నియమాలను బలోపేతం చేసింది. ఈ రంగంలోని నాన్ బ్యాంకింగ్ ఫైనాన్సియల్ కార్పొరేషన్లయిన పిఎఫ్ సి, ఆర్ ఇ సి మరియు ఇరెడాలు తమ రీ పేమెంట్ ఛార్జీలను రెండు శాతం తగ్గించాయి. ఈ విధంగా పలు నిర్ణయాలు తీసుకుంటూ ఈ రంగంలో పెట్టుబడిదారులకు వున్న అడ్డంకులను తొలగిస్తున్నారు.
శాస్త్ర విజ్ఞాన- సాంకేతిక విజ్ఞాన మంత్రిత్వ శాఖ
అల్జీమర్స్ వల్ల జ్ఞాపక శక్తిని కోల్పోవడాన్ని నివారించడానికి కొత్త మార్గాలను కనుగొన్న ఐఐటీ గువాహటి
ఇండియన్ ఇన్స్టిట్యూట్ ఆఫ్ టెక్నాలజీ  గువాహటి పరిశోధకులు అల్జీమర్స్ వ్యాధితో సంబంధం ఉన్న స్వల్పకాలిక జ్ఞాపకశక్తి నష్టాలను నివారించడానికి, తగ్గించడానికి సహాయపడే వినూత్న ఆవిష్కరణల కోసం కృషి చేస్తున్నారు.
పరిశోధనా బృందానికి ఐఐటి గువాహటి బయోసైన్సెస్, బయో ఇంజనీరింగ్ విభాగం ఆచార్యులు ప్రొఫెసర్ విబిన్ రామకృష్ణన్, ఎలక్ట్రానిక్స్ అండ్ ఎలక్ట్రికల్ ఇంజనీరింగ్ విభాగం ఆచార్యులు ప్రొఫెసర్ హర్షల్ నేమేడ్ నేతృత్వం వహించారు. వారు అల్జీమర్స్ కి చెందిన న్యూరోకెమికల్ సూత్రాలను అధ్యయనం చేశారు. స్వల్పకాలిక జ్ఞాపకశక్తి నష్టంతో సంబంధం ఉన్న మెదడులో న్యూరోటాక్సిక్ అణువులు పేరుకుపోకుండా నిరోధించడానికి కొత్త మార్గాలను అన్వేషించారు.
ఐఐటి గువహతి బృందం తక్కువ-వోల్టేజ్ విద్యుత్ క్షేత్రాన్ని ఉపయోగించడం మరియు మెదడులోని న్యూరోటాక్సిక్ అణువుల సంకలనాన్ని అరెస్టు చేయడానికి ‘ట్రోజన్ పెప్టైడ్స్’ ఉపయోగించడం వంటి ఆసక్తికరమైన పద్ధతులను నివేదిస్తుంది. శాస్త్రవేత్తలకు రిసెర్చ్ స్కాలర్స్ డాక్టర్ గౌరవ్ పాండే, జాహ్నుసైకియా వారి పనిలో సహాయం అందిస్తున్నారు. వారి అధ్యయనాల ఫలితాలుఏసిఎస్ కెమికల్ న్యూరోసైన్స్, ఆర్ఎస్సి అడ్వాన్సెస్ ఆఫ్ రాయల్ సొసైటీ ఆఫ్ కెమిస్ట్రీ, బీబీఏ న్యూరోపెప్టైడ్స్ వంటి ప్రసిద్ధ పత్రికలలో ప్రచురించబడ్డాయి.
అల్జీమర్స్ వ్యాధి నివారణ భారతదేశానికి చాల ముఖ్యం. ఎందుకంటే చైనా, అమెరికా తరువాత, ప్రపంచంలో మూడవ అత్యధిక సంఖ్యలో అల్జీమర్స్ రోగులు భారత్ లో ఉన్నారు, నాలుగు మిలియన్లకు పైగా ప్రజలు దీనిమూలంగా జ్ఞాపక శక్తిని కోల్పోయిన వారు దేశంలో ఉన్నారు. ప్రస్తుత చికిత్సలు వ్యాధికి సంబంధించిన కొన్ని లక్షణాలను మాత్రమే తగ్గిస్తాయి, అల్జీమర్స్ మూల కారణాలకు చికిత్స చేయగల విచ్ఛేదక చికిత్సా విధానం ఇంకా రాలేదు.
"అల్జీమర్స్ వ్యాధి చికిత్స కోసం సుమారు సంభావ్యం గల వంద మందులు 1998 మరియు 2011 మధ్య విఫలమయ్యాయి, ఇది సమస్య యొక్క తీవ్రతను చెబుతుంది" అని డాక్టర్ రామకృష్ణన్ చెప్పారు, ఈ వ్యాధికి నివారణలను కనుగొనడంలో ప్రపంచవ్యాప్త జరుగుతున్న ప్రయత్నాలలో ఆయన కూడా పాల్గొన్నారు.
శాస్త్రవేత్తలు ఈ న్యూరోటాక్సిక్ అణువుల సముదాయాన్నికట్టడి చేయడానికి ‘ట్రోజన్ పెప్టైడ్స్’ ఉపయోగించే అవకాశాన్ని అన్వేషించారు. ‘ట్రోజన్ పెప్టైడ్’ ను ఉపయోగించాలనే ఆలోచన ట్రాయ్ యుద్ధంలో గ్రీకులు పౌరాణికం “ట్రోజన్ హార్స్” నుండి వచ్చింది. అమిలోయిడ్ పెప్టైడ్ సమగ్రతకు ఆటంకం కలిగించడానికి, టాక్సిక్ ఫైబ్రిల్లర్ కూర్పును అడ్డుకోడానికి, జ్ఞాపకశక్తి కోల్పోవటానికి దారితీసే నరాల కణాల హీనతను తగ్గించడానికి పరిశోధకులు ట్రోజన్ పెప్టైడ్లను రూపొందించారు.
ఆర్థిక మంత్రిత్వ శాఖ
హైదరాబాద్లో ఆదాయపు పన్ను శాఖ సోదాలు.. రూ.42 కోట్ల నగదు స్వాధీనం
హైదరాబాద్ కేంద్రంగా పని చేస్తున్న ఔషధ రంగంలోని ప్రధాన సంస్థ సమూహంలో ఆదాయపు పన్ను శాఖ 06.10.2021న శోధన, జప్తు కార్యక్రమాన్ని నిర్వహించింది. ఈ ఫార్మాస్యూటికల్ గ్రూప్ ఔషధ తయారీలో వినియోగించే ఇంటర్మీడియట్ల తయారీ, యాక్టివ్ ఫార్మాస్యూటికల్ పదార్థాలు  సూత్రీకరణల వ్యాపారంలో నిమగ్నమై ఉంది. ఈ గ్రూపు తన అత్యధిక ఉత్పత్తులను అమెరికా, యూరప్, దుబయ్, ఇతర ఆఫ్రికన్ దేశాలకు ఎగుమతి చేస్తోంది. దేశ వ్యాప్తంగా మొత్తం 6 రాష్ట్రాల్లోని 50 ప్రదేశాలలో ఈ సెర్చ్ ఆపరేషన్ జరిగింది. శోధనల సమయంలో ఖాతాలు మరియు నగదు యొక్క రెండవ సెట్ పుస్తకాలను ఈ సంస్థ దాచి ఉంచిన ప్రదేశాలు గుర్తించబడ్డాయి. డిజిటల్ మీడియా, పెన్ డ్రైవ్లు, డాక్యుమెంట్ల రూపంలో కూడా నేరపూరితమైన సాక్ష్యాలు కనుగొనబడ్డాయి. వీటిని ఆదాయపు పన్ను శాఖ అధికారులు స్వాధీనం చేసుకున్నారు. అసెస్సీ గ్రూప్ నిర్వహిస్తున్న ఎస్ఏపీ @ ఈఆర్పీ సాఫ్ట్వేర్ నుండి నేరపూరిత డిజిటల్ ఆధారాలు సేకరించబడ్డాయి. శోధనల సమయంలో, బోగస్ మరియు ఉనికిలో లేని సంస్థల నుండి కొనుగోళ్లలో వ్యత్యాసం, కొన్ని వ్యయాల హెడ్లలో కృత్రిమంగానే ఆయా ధరలు పెంచి చూపడానికి సంబంధించిన అంశాలు కూడా కనుగొనబడ్డాయి. ఇంకా, భూముల కొనుగోలు కోసం డబ్బు చెల్లింపుకు సంబంధించిన ఆధారాలు కూడా కనుగొనబడ్డాయి. కంపెనీ పుస్తకాలలో వ్యక్తిగత ఖర్చులు మరియు ప్రభుత్వ రిజిస్ట్రేషన్ విలువ కంటే సంబంధిత పార్టీలు కొనుగోలు చేసిన భూమి వంటి అనేక ఇతర చట్టపరమైన అంశాలు కూడా గుర్తించబడ్డాయి. ఆదాయపు పన్ను శాఖ శోధనల సమయంలో వివిధ బ్యాంక్ లాకర్లు కనుగొనబడ్డాయి, వీటిలో 16 లాకర్లు నిర్వహణలో ఉన్నాయి. ఆదాయపు పన్ను శాఖ శోధనల ఫలితంగా ఇప్పటివరకు లెక్కకు చూపని రూ.142.87 కోట్లు గుర్తించడమైంది. ఇప్పటివరకు లెక్కలోకి రాని ఆదాయం సుమారు రూ .550 కోట్ల వరకు ఉన్నట్లుగా అంచనా. గుర్తించబడని ఆదాయానికి సంబంధించిన తదుపరి పరిశోధనలు మరియు పరిమాణీకరణ పురోగతిలో ఉంది.
ఆరోగ్య, కుటుంబ సంక్షేమ మంత్రిత్వ శాఖ
పది రోజుల పర్యటన కోసం పంజాబ్, ఛండీఘర్కు కేంద్ర బృందాలను పంపిన కేంద్ర ఆరోగ్య మంత్రిత్వ శాఖ
కొవిడ్ నియంత్రణ, పర్యవేక్షణ, పరీక్షలు, చికిత్సల నిర్వహణలో సాయం అందించనున్న కేంద్ర బృందాలు
పంజాబ్, ఛండీఘర్లో కరోనా నియంత్రణ కోసం కేంద్ర బృందాలను పంపాలని కేంద్ర ఆరోగ్య, కుటుంబ సంక్షేమ మంత్రిత్వ శాఖ నిర్ణయించింది.
వైరస్ నియంత్రణ, పర్యవేక్షణ, పరీక్షలు, కొవిడ్ రోగుల చికిత్సల్లో పంజాబ్, ఛండీఘర్కు కేంద్ర బృందాలు సాయం చేస్తాయి. కొవిడ్ మరణాల శాతం తగ్గించి, ప్రాణాలు కాపాడే లక్ష్యం దిశగా ఈ సాయం ఉంటుంది. సకాలంలో వైరస్ గుర్తించి, తదనుగుణంగా చర్యలు చేపట్టడంలోనూ కేంద్ర బృందాలు మార్గదర్శనం చేస్తాయి.
ప్రతి కేంద్ర బృందంలో ఇద్దరు సభ్యులు ఉంటారు. వీరిలో ఒకరు చంఢీఘర్ పీజీఐఎంఈఆర్ వైద్య నిపుణుడు, మరొకరు ఎన్సీడీసీ ఎపిడెమియాలజిస్ట్. ఈ బృందాలు ఆయా ప్రాంతాల్లో పది రోజులపాటు పర్యటిస్తాయి.
పంజాబ్లో 60,013 కేసులు నమోదవగా, 15,731 యాక్టివ్ కేసులున్నాయి. ఇప్పటివరకు 1793 మంది చనిపోయారు. ప్రతి పది లక్షల మందికి దేశవ్యాప్త సగటు పరీక్షల సంఖ్య 34593.1 కాగా, ఇక్కడ ఆ సంఖ్య 37,546 గా ఉంది. 4.97 శాతం పాజిటివిటీ నమోదవుతోంది.
కేంద్ర పాలిత ప్రాంతమైన ఛండీఘర్లో ఇప్పటివరకు నమోదైన కేసుల సంఖ్య 5268 కాగా, యాక్టివ్ కేసుల సంఖ్య 2095. ప్రతి పది లక్షల మందికి సగటు పరీక్షల సంఖ్య 38,054, పాజిటివిటీ 11.99 శాతం.
హఠాత్తుగా కేసుల సంఖ్య పెరుగుతున్న, మరణాల శాతం ఎక్కువగా ఉన్న రాష్ట్రాలకు బహుళ రంగాల కేంద్ర బృందాలను పంపడం ద్వారా కేంద్ర ప్రభుత్వం అండగా నిలుస్తోంది. గత కొన్ని నెలలుగా చాలా బృందాలు రాష్ట్రాల పర్యటనలు చేశాయి. అక్కడి క్షేత్రస్థాయి అధికారులతో సమావేశమై వారు ఎదుర్కొంటున్న సమస్యలను అర్ధం చేసుకుని, తగు సూచనలిచ్చాయి. కొవిడ్ కేసుల్లో పెరుగుదల, మరణాల శాతం ఎక్కువగా ఉన్న రాష్ట్రాలతో గత రెండు రోజులుగా కేంద్ర ఆరోగ్య మంత్రిత్వ శాఖ మాట్లాడుతోంది. వైరస్ సంక్రమణ గొలుసును ఎక్కడికక్కడ తుంచేయాలని, మరణాలను ఒక శాతం కంటే తక్కువకే పరిమితం చేయాలని ఆయా రాష్ట్రాలకు నిర్దేశించింది.
ప్రధాన మంత్రి కార్యాలయం
హైపర్ సానిక్ టెస్ట్ డిమాన్ స్ట్రేషన్ వెహికిల్ యాత్ర విజయవంతం: డి ఆర్ డి ఓ కు ప్రధానమంత్రి అభినందనలు
రక్షణ పరిశోధన, అభివృద్ధి సంస్థ్  హైపర్ సానిక్ టెస్ట్ డిమాన్ స్ట్రేషన్ వెహికిల్ యాత్రను విజయవంతం చేసినందుకు ప్రధానమంత్రి శ్రీ నరేంద్ర మోదీ అభినందనలు తెలియజేశారు.
ఈ విషయమై ప్రధాని ఒక ట్వీట్ చేస్తూ, " ఈరోజు హైపర్ సానిక్ టెస్ట్ డిమాన్ స్ట్రేషన్ వెహికిల్ యాత్రను విజయవంతం చేసినందుకు డి ఆర్ డి వో కు నా అభినందనలు. మన శాస్త్రవేత్తలు రూపొందించిన స్క్రామ్ జెట్ ఇంజన్ ఈ యాత్రను విజయవంతం చేస్తూ శబ్దవేగానికి ఆరురెట్ల వేగాన్ని సాధించింది! అతి కొద్ది దేశాలకు మాత్రమే ఈ రోజు ఇలాంటి సామర్థ్యముంది. " అని పేర్కొన్నారు.
కార్మిక, ఉపాధికల్పన మంత్రిత్వ శాఖ
ఆల్ ఇండియా క్వార్టర్లీ ఎస్టాబ్లిష్మెంట్ బేస్డ్ ఎంప్లాయ్మెంట్ సర్వే లో భాగమైన త్రైమాసిక ఉపాధి సర్వే  యొక్క మూడవ రౌండ్ పై నివేదిక విడుదల
వ్యవస్థీకృత రంగంలో ఎంచుకున్న తొమ్మిది రంగాలలో  10 లేదా అంతకంటే ఎక్కువ మంది కార్మికులు పనిచేస్తున్న ఉపాధిలో పెరుగుతున్న ట్రెండ్ను నివేదిక సూచిస్తుంది.
85 శాతానికి పైగా కార్మికులు సాధారణ కార్మికులు
అంచనా ప్రకారం మొత్తం కార్మికుల సంఖ్యలో దాదాపు 39%, ఉత్పాదక రంగం ఎక్కువ ఉద్యోగాలు కల్పిస్తోంది. తర్వాతి స్థానంలో 22%తో విద్యా రంగం ఉంది
కార్మిక మరియు ఉపాధి మంత్రిత్వ శాఖ అక్టోబర్-డిసెంబర్, 2021 కాలానికి త్రైమాసిక ఉపాధి సర్వే మూడవ త్రైమాసిక నివేదికను విడుదల చేసింది. కార్మిక మరియు ఉపాధి మంత్రిత్వ శాఖ అనుబంధ కార్యాలయం యొక్క లేబర్ బ్యూరో దీనిని తయారు చేసింది. ఎంపిక చేసిన తొమ్మిది రంగాలలోని వ్యవస్థీకృత, అసంఘటిత విభాగాలు రెండింటిలో ఉపాధి మరియు సంబంధిత వేరియబుల్స్ గురించి తరచుగా  అప్డేట్లను అందించడానికి లేబర్ బ్యూరోచే ఎక్యూఈఈఎస్ చేపట్టబడింది, ఇది వ్యవసాయేతర మొత్తం ఉపాధిలో ఎక్కువ భాగం.
వ్యవస్థీకృత విభాగాన్ని కలిగి, ఎంపిక చేసిన తొమ్మిది రంగాలలో 10 లేదా అంతకంటే ఎక్కువ మంది కార్మికులను నియమించే సంస్థలకు సంబంధించి క్యూఈఎస్ ఉపాధి డేటాను నమోదు చేస్తుంది. ఈ రంగాలు తయారీ, నిర్మాణం, వాణిజ్యం, రవాణా, విద్య, ఆరోగ్యం, వసతి & రెస్టారెంట్లు, ఐటీ/ బీపీఓలు మరియు ఆర్థిక సేవలు.
6వ ఆర్థిక గణనలో 10 లేదా అంతకంటే ఎక్కువ మంది కార్మికులు ఉన్న యూనిట్లలో ఈ తొమ్మిది రంగాలలో మొత్తం ఉపాధి పొందుతున్నవారి వాటా 85% కలిగి ఉంది.
ఎంపిక చేసిన తొమ్మిది రంగాలలో 10 లేదా అంతకంటే ఎక్కువ మంది కార్మికులను నియమించే వ్యవస్థీకృత విభాగంలో ఉపాధిలో పెరుగుతున్న ట్రెండ్ని నివేదిక సూచిస్తుంది.
అత్యధికంగా ఉపాధిని చూపుతున్న రంగం తయారీరంగం. దీని వాటా మొత్తం కార్మికుల సంఖ్యలో దాదాపు 39% మందిని కలిగి తర్వాత విద్యా రంగం 22% వాటాతో తర్వాతి స్థానంలో ఉంది.
దాదాపు అన్ని  సంస్థలు వేర్వేరు చట్టాల క్రింద నమోదు చేయబడ్డాయి.
మొత్తం మీద 23.55% యూనిట్లు తమ కార్మికులకు ఉద్యోగ శిక్షణను అందించాయి.
9 రంగాలలో, ఆరోగ్య రంగంలో 34.87% ఉద్యోగ శిక్షణను అందించాయి. ఐటీ/బీపీఓలు 31.1% ఉద్యోగ శిక్షణను అందించాయి.
9 విభాగాలలో దాదాపు 1.85 లక్షల ఖాళీలు ఉన్నట్లు నివేదించబడింది.
85.3% కార్మికులు రెగ్యులర్ కార్మికులు మరియు 8.9% కాంట్రాక్ట్ కార్మికులు.
మొత్తం ఉపాధిలో రంగాల వారీగా వాటా:
ప్రధాన మంత్రి కార్యాలయం
భారతదేశం మరింతగా అధిక వృద్ధి సాధించాలన్నతన ప్రబల కాంక్ష తో పాటు ప్రపంచ స్థాయి లో ఒక ఉజ్జ్వల స్థలంగా ఉంది: ప్రధాన మంత్రి
‘‘భారతదేశం ఈ దశాబ్దపు ప్రవర్థమాన బజారు గా మారుతుందా?’’ అనే శీర్షిక తో కేపిటల్ గ్రూపు వెలువరించిన వ్యాసాన్ని ప్రధాన మంత్రి శ్రీ నరేంద్ర మోదీ శేర్ చేశారు.
ప్రధాన మంత్రి ఒక ట్వీట్ లో -
‘‘యువజనులు మరియు నవ పారిశ్రమికవేత్త లు ఈ 9 అంశాల ను చూసి ఆకర్షితులు అవుతారు. మరి అవును, భారతదేశం మరింత ఎక్కువ వృద్ధి ని సాధించాలన్న తన ప్రబలమైన కాంక్ష తో ప్రపంచ స్థాయి లో ఒక ఉజ్జ్వల స్థలం గా ఉంది.’’ అని పేర్కొన్నారు.
సూక్ష్మ, లఘు, మధ్య తరహా సంస్థల మంత్రిత్వ శాఖష్
ప్రధాన మంత్రి శ్రీ నరేంద్ర మోడీ ప్రాచుర్యం పొందిన రేడియో కార్యక్రమం మన్ కీ బాత్ 100వ ఎపిసోడ్ కు సంకేతంగా, 98వ మన్ కీ బాత్ ఎపిసోడ్లో ప్రస్తావించిన హర్యానా, భివానీలోని దుల్హేడీ గ్రామానికి చెందిన స్వచ్ఛత కె సిపాయీలను సత్కరించేందుకు ప్రత్యేక కార్యక్రమాన్ని నిర్వహించిన కెవిఐసి
ప్రధాన మంత్రి శ్రీ నరేంద్ర మోడీ ప్రాచుర్యం పొందిన రేడియో కార్యక్రమం మన్ కీ బాత్ 100వ ఎపిసోడ్ కు సంకేతంగా హర్యానా, భివానీలోని దుల్హేదీ గ్రామంలో ఖాదీ, గ్రామీణ పరిశ్రమల కమిషన్  ప్రత్యేక కార్యక్రమాన్ని నిర్వహించింది. ఈ కార్యక్రమాన్ని మన్ కీ బాత్ 98వ ఎపిసోడ్లో భారత ప్రభుత్వ ప్రతిష్ఠాత్మక కార్యక్రమమైన ప్రధానమంత్రి ఉపాధి కల్పన కార్యక్రమం  గురించి ప్రజలలో అవగాహన కల్పించేందుకు, దానితో పాటుగా స్వచ్ఛత కీ సిపాయీలను సత్కరించేందుకు నిర్వహించారు.
ఖాదీ, గ్రామీణ పరిశ్రమల కమిషన్ చైర్మన్ శ్రీ మనోజ్ కుమార్ పిఎంఇజిపి అవగాహనా కార్యక్రమాన్ని ఉద్దేశించి మాట్లాడుతూ, ఖాదీ స్వయం సమృద్ధిని సాధించేలా చేయడంలో ప్రధానమంత్రి మన్ కీ బాత్ కార్యక్రమం ప్రముఖ పాత్ర పోషించిందని అభిప్రాయపడ్డారు. యువత కేవలం ఉపాధిని కోరేవారిగా కాక ఉపాధినిచ్చేవారిగా, ఇతర యువతకు స్ఫూర్తిగా ఉండేలా చేయడం గౌరవనీయ ప్రధానమంత్రి శ్రీ నరేంద్ర మోడీజీ దార్శనికత అని ఆయన అన్నారు. ఈ అవగాహనా శిబిరంలో సమీప గ్రామాలకు చెందిన రెండువేల మంది ప్రజలు పాల్గొన్నారు.
ఇటీవలే తన మన్ కీ బాత్ 98వ ఎపిసోడ్లో ప్రధానమంత్రి శ్రీ నరేంద్ర మోడీ హర్యానాలోని దుల్హేడీ గ్రామానికి చెందిన పారిశుద్ధ్య సిపాయిలను ప్రస్తావించి, ప్రశంసించారు. దుల్హేడీ గ్రామానికి చెందిన యువత యువ స్వచ్ఛత ఏవం జన సేవా సమితి పేరుతో ఒక సంస్థను ఏర్పాటు చేసి, నగరంలోని భిన్న ప్రాంతాల నుంచి టన్నుల కొద్దీ చెత్తను తొలగించారు.
దుల్హేడీ గ్రామానికి చెందిన పారిశుద్ధ్య సిపాయిలు అందరినీ శ్రీ మనోజ్కుఆర్ అభినందిస్తూ, వారి ప్రాంతంలోని యువతను గరిష్ట సంఖ్యలో పిఎంఇజిపికి అనుసంధానం చేసి ఉపాధి కల్పనకు దోహదం చేయవలసిందిగా విజ్ఞప్తి చేశారు.
పిఎంఇజిపి గురించి అవగాహనను కల్పించడంలో, యువతను స్వావలంబన సాధించే దిశగా ప్రేరణను ఇవ్వడం, సమాజాభివృద్ధికి దోహదం చేయడంలో అత్యంత విజయవంతమైన ఈ కార్యక్రమానికి హర్యానా ప్రభుత్వ, బ్యాంకు ప్రతినిధులతో పాటుగా ఖాదీ, గ్రామీణ పరిశ్రమల కమిషన్కు చెందిన ఉద్యోగులు అధికారులు హాజరయ్యారు.
ప్రధాన మంత్రి కార్యాలయం
లతమంగేశ్ కర్ కు ఆమె పుట్టిన రోజు నాడు శుభాకాంక్షలు తెలిపిన ప్రధాన మంత్రి
లత మంగేశ్ కర్ గారి కి ఆమె జన్మదినం నాడు ప్రధాన మంత్రి శ్రీ నరేంద్ర మోదీ శుభాకాంక్షలు తెలిపారు. ఆమె ఆరోగ్యం గా ఉంటూ దీర్ఘకాలం పాటు జీవించాలి అని ఆయన ఆ ఈశ్వరుడి ని ప్రార్థించారు.
ప్రధాన మంత్రి ఒక ట్వీట్ లో –
‘‘ఆదరణీయురాలు లత అక్కయ్య కు పుట్టిన రోజు శుభాకాంక్షలు. మధురమైనటువంటి ఆమె కంఠం ప్రపంచం అంతటా మారుమోగుతూ ఉంది. ఆమె ను ఆమె నమ్రత కు, భారతీయ సంస్కృతి పట్ల ఆమె కు గల మక్కువ కు గాను గౌరవించడం జరుగుతూంది. వ్యక్తిగతం గా, ఆమె ఆశీస్సులు నాకు ఒక గొప్ప శక్తి ని ప్రసాదిస్తుంటాయి. లత అక్కయ్య కు దీర్ఘాయుష్షు, ఆరోగ్యవంతమైనటువంటి జీవితం ప్రాప్తించు గాక అని నేను ప్రార్థిస్తున్నాను.’’ అని పేర్కొన్నారు.
(
రైల్వే మంత్రిత్వ శాఖ
ఫాల్టాన్ నుంచి పూణే వరకు లోనాండ్ మీదుగా నడిచే డెము రైలును ప్రారంభించిన కేంద్ర పర్యావరణ, అటవీ మరియు వాతావరణ , సమాచార మరియు ప్రసార, భారీ పరిశ్రమలు మరియు పబ్లిక్ ఎంటర్ప్రైజ్ శాఖల మంత్రి శ్రీ ప్రకాష్ జవదేకర్
ప్రధానమంత్రి శ్రీ నరేంద్రమోడీ నాయకత్వంలో ఏడు సంవత్సరాల్లో భారత రైల్వేలు ఎక్స్ప్రెస్ వేగంతో పరుగులు తీస్తున్నాయి
మానవరహిత రైల్వే క్రాసింగ్ల తొలగింపు, శుభ్రత, విద్యుదీకరణ పురోగతి, రైల్వే ట్రాక్ల రెట్టింపు, ఆధునిక రైళ్లు కోచ్ల రాక, స్టేషన్లలో వైఫై సౌకర్యాల కల్పన, పోర్ట్ కనెక్టివిటీ పెంపుదల రైల్వేల గతిని మార్చివేశాయి - శ్రీ జవదేకర్
ఫాల్టాన్ నుంచి పూణే మార్గంతో ప్రాంతాభివృధి
ఫాల్టాన్ నుంచి పూణే వరకు లోనాండ్ మీదుగా నడిచే డెము రైలును కేంద్ర పర్యావరణ, అటవీ మరియు వాతావరణ మార్పు, సమాచార మరియు ప్రసార, భారీ పరిశ్రమలు మరియు పబ్లిక్ ఎంటర్ప్రైజ్ శాఖల మంత్రి శ్రీ ప్రకాష్ జవదేకర్ 2021 మార్చ్ 30వ తేదీన వీడియో కాన్ఫరెన్స్ ద్వారా ప్రారంభించారు. కార్యక్రమంలో మహారాష్ట్ర సహకార సహకార, మార్కెటింగ్ శాఖ మంత్రి శ్రీ షామ్రావ్ అలియాస్ బాలాసాహెబ్ పాటిల్, సతారా జిల్లా ఇంచార్జి మంత్రి శ్రీ రంజీత్సింగ్ నాయక్ నింబల్కర్, పార్లమెంట్ సభ్యులు శ్రీ గిరీష్ బాపట్,శ్రీ శ్రీనివాస్ పాటిల్,శ్రీ ఛత్రపతి ఉదయన్రాజే భోంస్లే, శాసనసభ్యులు శ్రీ చంద్రకాంత్  పాటిల్,శ్రీ సునీల్ కాంబ్లే ఫాల్టాన్ మునిసిపల్ కౌన్సిల్ ప్రెసిడెంట్ నీతా నెవాసే వీడియో లింక్ ద్వారా కార్యక్రమంలో పాల్గొన్నారు. రైల్వే బోర్డు ఛైర్మన్ మరియు న్యూఢిల్లీ నుంచి చీఫ్ ఎగ్జిక్యూటివ్ ఆఫీసర్ శ్రీ సునీత్ శర్మ, రైల్వే బోర్డు సభ్యుడు  శ్రీ పునేంద్ర మిశ్రా పాల్గొన్నారు. సిఎస్ఎంటి ముంబైకి చెందిన సెంట్రల్ రైల్వే జనరల్ మేనేజర్ శ్రీ సంజీవ్ మిట్టల్ స్వాగతం పలికారు.
ఈ సందర్భంగా మాట్లాడిన శ్రీ ప్రకాష్ జవదేకర్ రైల్వే, వాణిజ్య, పరిశ్రమ, వినియోగదారుల వ్యవహారాలు, ఆహార, ప్రజా పంపిణీ శాఖ మంత్రి శ్రీ పియూష్ గోయల్ మార్గదర్శకత్వంలో రైల్వేలో భారీ మార్పులు చోటు చేసుకుంటున్నాయని అన్నారు. బయో-మరుగుదొడ్ల ఏర్పాటుతో రైల్వే మార్గాలు స్టేషన్ ప్లాట్ఫారమ్లు శుభ్రంగా ఉంటున్నాయని అన్నారు. ఇది స్వచ్ఛ భారత్కు ఆదర్శవంతమైన ఉదాహరణ అని మంత్రి వ్యాఖ్యానించారు.
ఐఆర్సిటిసిలో రిజర్వేషన్ల విధానాన్నిసరళీకృతం చేయడంతో ప్రయాణీకులు వేగంగా టిక్కెట్లు పొందగలుగుతున్నారని ఆయన పేర్కొన్నారు. అత్యున్నత ప్రమాణాలతో భద్రతను కల్పించడానికి మానవరహిత రైల్వే క్రాసింగ్లను తొలగించడం, వేగంగావిద్యుదీకరణచేయడం , రైల్వేలలో పోర్ట్ కనెక్టివిటీ కల్పించడంలాంటి మౌలిక సదుపాయాల కల్పన ఆర్థిక వ్యవస్థ మరియు వృద్ధిని పెంచడానికి తోడ్పడుతున్నాయని ఆయన తెలిపారు. 5000 కి పైగా రైల్వేస్టేషన్లలో వై-ఫై అందుబాటులోకి రావడంతో ప్రయాణీకులకు వెబ్ ద్వారా ప్రపంచవ్యాప్త సౌకర్యాలను, విజ్ఞానాన్ని అందుబాటులోకి వచ్చిందని శ్రీ ప్రకాష్ జవదేకర్ పేర్కొన్నారు.
ఫల్టాన్-పూణే డెము రైలు -నేపధ్యం :లోనాండీ మీదుగా ఫాల్టాన్ మరియు పూణే మధ్య రైళ్లను ప్రవేశపెట్టడం వల్లఈ ప్రాంత ప్రజలకు మరియు వ్యవసాయదారులకు కొత్త మార్కెట్లను చేరుకోవడానికి , విద్యార్థులు తమకు నచ్చిన విద్యా సంస్థలకు వెళ్ళడానికి మరియు కార్మికులు నూతన ఉపాధి అవకాశాలను అన్వేషించుకోవడానికి అవకాశం కలుగుతుంది.లోనాండ్ మీదుగా పూణే నుంచి ఫాల్టాన్ కు తక్కువ ఖర్చుతో ప్రయాణించే సౌకర్యం అందుబాటులోకి రావడం వల్ల ఈ ప్రాంతానికి ఎంతో ప్రయోజనం కలుగుతుంది.ఫాల్టాన్ లో నివసిస్తున్న ప్రజలు ఫాల్టాన్ నుంచి పూణే కు వెళ్లి రావడానికి రైలు సౌకర్యం అందుబాటులోకి వస్తుంది.
విదేశీ వ్యవహారాల మంత్రిత్వ శాఖ
మాల్దీవుల్లోని అద్దు నగరంలో కొత్త దౌత్య కార్యాలయం ప్రారంభానికి కేంద్ర మంత్రివర్గం ఆమోదం
మాల్దీవుల్లోని అద్దు నగరంలో భారత కొత్త దౌత్య కార్యాలయం ఏర్పాటు చేయడానికి ప్రధాని శ్రీ నరేంద్ర మోదీ నేతృత్వంలోని కేంద్ర మంత్రివర్గం ఆమోదం తెలిపింది.
జాతి, భాష, సాంస్కృతిక, మత, వాణిజ్య రంగాల్లో భారత్, మాల్దీవుల మధ్య అనాదిగా సంబంధాలు కొనసాగుతున్నాయి. భారత్ చేపట్టిన "పొరుగుకు తొలి ప్రాధాన్యం", "సాగర్"  కార్యక్రమాల్లో మాల్దీవులది ముఖ్య స్థానం.
అద్దు నగరంలో కొత్త రాయబార కార్యాలయం ప్రారంభించడం ద్వారా, మాల్దీవుల్లో మన దేశ దౌత్యపరమైన ఉనికి వృద్ధి చెందుతుంది. ప్రస్తుత, భవిష్యత్ సంబంధాలకు కూడా అనుగుణంగా ఉంటుంది.
భారత ప్రధాని మోదీ, మాల్దీవుల అధ్యక్షుడు సోలిహ్ నాయకత్వంలో రెండు దేశాల సంబంధాల్లోని వేగం, బలం పతాకస్థాయికి చేరుకున్నాయి.
జాతీయ ప్రాధాన్యతాంశమైన అభివృద్ధి లేదా 'సబ్ కా సాథ్ సబ్ కా వికాస్'ను సాధించడంలో ఇది భవిష్యత్ అడుగు. భారత దౌత్య ఉనికి పెంపుతో, ఆయా దేశాల్లోని మార్కెట్లలో భారత సంస్థలు ప్రవేశించడానికి, వస్తు, సేవల ఎగుమతులను పెంచడానికి సాధ్యపడుతుంది. స్వయం సమృద్ధి లేదా "ఆత్మనిర్భర్ భారత్" లక్ష్యానికి అనుగుణంగా దేశీయ ఉత్పత్తిని, ఉపాధిని పెంచడంలో ఇది ప్రత్యక్ష ప్రభావం చూపుతుంది.
ఆరోగ్య, కుటుంబ సంక్షేమ మంత్రిత్వ శాఖ
కోవిడ్ -19 టీకాల తాజా సమాచారం
రాష్ట్రాలకు, కేంద్రపాలిత ప్రాంతాలకు 52.37 కోట్లకు పైగా టీకా డోసుల అందజేత
ఇంకా రాష్ట్రాలు, ప్రైవేట్ ఆస్పత్రుల వద్ద 2.42 కోట్లకు పైగా డోసులు
కేంద్ర ప్రభుత్వం దేశవ్యాప్తంగా కోవిడ్ టీకాల పంపిణీ కార్యక్రమాన్ని వేగవంతం చేయటంతో బాటు విస్తరించింది. జూన్ 21న సార్వత్రిక టీకాల కార్యక్రమాన్ని ప్రారంభించింది. మరిన్ని టీకా డోసులు అందుబాటులో ఉంచటం ద్వారా టీకాలివ్వటాన్ని బాగా పెంచింది. రాష్టాలు, కేంద్రపాలిత ప్రాంతాలు మరింత ప్రణాళికాబద్ధంగా వ్యవహరించేలా టీకా డోసుల అందుబాటుపై ముందస్తు సమాచారం ఇస్తూ సరఫరా వ్యవస్థను క్రమబద్ధం చేసింది
దేశవ్యాప్త టీకాల కార్యక్రమంలో భాగంగా భారత ప్రభుత్వం రాష్ట్రాలకు, కేంద్రపాలిత ప్రాంతాలకు అండగా నిలబడి టీకా మందును ఉచితంగా అందిస్తోంది. సార్వత్రిక టీకాల కార్యక్రమం కొత్త దశలో భాగంగా కేంద్రం దేశంలోని టీకా మందు తయారీ సంస్థలు తయారుచేసే టీకా డోసులలో 75% మేరకు ఉచితంగా రాష్ట్రాలకు, కేంద్ర పాలిత ప్రాంతాలకు అందిస్తోంది
|
|
టీకా డోసులు
|
|

|
|
సరఫరా చేసినవి
|
|
52,37,50,890
|
|
సరఫరాలో ఉన్నవి
|
|
8,99,260
|
|
వాడినవి
|
|
50,32,77,942
|
|
అందుబాటులో ఉన్న నిల్వ
|
|
2,42,87,160
ఇప్పటిదాకా 52.37 కోట్లకు పైగా  టీకా డోసులు రాష్టాలకు, కేంద్రపాలిత ప్రాంతాలకు ఇచ్చింది. మరో 8,99,260 డోసులు సరఫరాలో ఉన్నాయి. ఈ ఉదయం 8 గంటలకు అందిన సమాచారం ప్రకారం ఇప్పటివరకు వృధా అయిన డోసులతో సహా మొత్తం వాడినది 50,32,77,942 డోసులు. 2.42 కోట్లకు పైగా  డోసులు రాష్ట్రాలు, కేంద్రపాలిత ప్రాంతాల దగ్గర, ప్రైవేట్ ఆస్పత్రుల దగ్గర ఇంకా ఉన్నాయి.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు మొత్తం 204.25 కోట్ల డోసులు  అందించారు
గత 24 గంటల్లో 31,36,029 డోసులు అందించారు
దేశవ్యాప్త క్రియాశీల కేసుల సంఖ్య 1,43,676
మొత్తం కేసుల్లో క్రియాశీల కేసులు 0.33%
ప్రస్తుత రికవరీ రేటు 98.48%
గత 24 గంటల్లో 19,336 మంది కోలుకున్నారు. దీంతో, కోలుకున్నవారి మొత్తం సంఖ్య 4,33,49,778 కు పెరిగింది.
గత 24 గంటల్లో 19,673 కొత్త కేసులు నమోదయ్యాయి.
రోజువారీ పాజిటివిటీ రేటు 4.96%
వారపు పాజిటివిటీ రేటు 4.88%
గత 24 గంటల్లో చేసిన 3,96,424 కొవిడ్ పరీక్షలతో కలిపి ఇప్పటివరకు 87.52 కోట్ల పరీక్షలు చేశారు.
విద్యుత్తు మంత్రిత్వ శాఖ
ఆజాది కా అమృత్ మహోత్సవం కింద సెమినార్ నిర్వహించి అంబులెన్స్ని ఎన్జీఓకి అప్పగించిన దుల్హస్తి పవర్ స్టేషన్
కేంద్ర సహాయ మంత్రి , సైన్స్ అండ్ టెక్నాలజీ, ఎర్త్ సైన్సెస్ మంత్రిత్వ శాఖ, ప్రధాన మంత్రి కార్యాలయం, సిబ్బంది, ప్రజా ఫిర్యాదులు, పెన్షన్ల మంత్రిత్వ శాఖ, అణు ఇంధన శాఖ, అంతరిక్ష శాఖ మంత్రి డా. జితేంద్ర సింగ్, ఎన్హెచ్పిసి ఛైర్మన్, మేనేజింగ్ డైరెక్టర్ శ్రీ ఏకే సింగ్ దుల్హస్తి పవర్ స్టేషన్ నిర్వహించిన ఆజాది కా అమృత్ మహోత్సవ కార్యక్రమానికి హాజరయ్యారు. సిఎస్ఆర్ పథకం కింద అంబులెన్స్ అందజేశారు. దుల్హస్తి పవర్ స్టేషన్ ఆజాది కా అమృత్ మహోత్సవ్ కింద ఎన్హెచ్పిసి వివిధ కార్యక్రమాలను నిర్వహిస్తోంది.
ఈ కార్యక్రమంలో డాక్టర్ జితేంద్ర సింగ్ మాట్లాడుతూ దేశానికి సేవ చేయడానికి ముందుకు రావాలని ప్రజలను ప్రోత్సహించారు. కిష్త్వార్ జిల్లాలో ఎన్హెచ్పిసి చేపట్టిన ప్రాజెక్టుల గురించి ఆయన మాట్లాడారు రాబోయే కాలంలో, ఈ ప్రాజెక్టుల పూర్తితో కిష్త్వార్ విద్యుత్ ఉత్పత్తికి పవర్ హబ్గా మారబోతోందని అన్నారు. ఈ ప్రాజెక్టుల వల్ల స్థానికులకు ఉపాధి లభిస్తుంది మరియు ఈ ప్రాంతం అభివృద్ధి చెందుతుంది. ఎన్హెచ్పిసి చేస్తున్న పనిని ఆయన అభినందించారు.
ఎన్హెచ్పిసి ఛైర్మన్, మేనేజింగ్ డైరెక్టర్ శ్రీ ఎ.కె. సింగ్, ఆజాది కా అమృత్ మహోత్సవం కింద చేపట్టే వివిధ కార్యక్రమాలు వివరించారు.సీఎస్ఆర్ పథకం ద్వారా స్థానిక స్థాయిలో ఎన్హెచ్పిసి అనేక సామాజిక అభివృద్ధి కార్యకలాపాలతో నిమగ్నమై ఉందని, నేడు వెంటిలేటర్, ఇతర ఆధునిక సౌకర్యాలతో కూడిన అంబులెన్స్ను స్వచ్ఛంద సంస్థ సేవా భారతికి అందజేస్తున్నట్లు ఆయన చెప్పారు.
కార్యక్రమంలో డాక్టర్ జితేంద్ర సింగ్, శ్రీ ఎకె సింగ్ సేవా భారతి నిర్వాహకులకు అంబులెన్స్ తాళం చెవులను అందజేశారు.
జమ్మూ-కశ్మీర్ సేవా భారతి, అధ్యక్షుడు డాక్టర్ అనిల్ కుమార్ మన్హాస్,సిఎస్ఆర్ పథకం కింద అంబులెన్స్ అందించినందుకు ఎన్హెచ్పిసికి కృతజ్ఞతలు తెలిపారు. కిష్త్వార్, పరిసర ప్రాంతాల పేద ప్రజలు అంబులెన్స్ సేవ ద్వారా ప్రయోజనం పొందుతారని, ఈ అంబులెన్స్ సేవ ప్రజలకు లాభాపేక్ష లేకుండా జరుగుతుందని ఆయన అన్నారు. ఈ కార్యక్రమంలో, జాతీయ సమైక్యత, సేవా పని పాత్ర అనే అంశంపై సెమినార్, అంబులెన్స్ అప్పగించే కార్యక్రమం కూడా నిర్వహించారు. ఈ సందర్భంగా సీవీపిపిఎల్ మేనేజింగ్ డైరెక్టర్ శ్రీ ఎకె చౌదరి, ఎన్హెచ్పిసి జమ్మూ రీజనల్ హెడ్ శ్రీ రాజన్ కుమార్, ఎన్హెచ్పిసి, సీవీపిపిఎల్ అధికారులు, ఉద్యోగులు, సేవా భారతి అధికారులు పాల్గొన్నారు.